Korean demokraattisen kansantasavallan armeija
Yhdysvaltain ulkoministeriön julkaiseman raportin mukaan Korean kansanarmeija on maailman neljänneksi suurin sotilasorganisaatio, jonka vahvuus on noin miljoona miestä. Kansanarmeijan sotilaista 900 000 palvelee maavoimissa, 70 000 palvelee laivastossa ja 30 000 palvelee ilmavoimissa. Näiden ohella reservissä on arviolta 5–7 miljoonaa sotilasta.
Choi Yong-kun
Choi Yong-kun syntyi T'aech'ŏnin kunnassa Pohjois-P'yonganissa. Hän opiskeli kahdessa sotilasakatemiassa, jonka jälkeen hän osallistui 1927 Pohjoiseen retkikuntaan ja oli mukana Kantonin kommunistisissa mellakoissa saman vuoden joulukuussa. Hän johti sissiosastoa japanilaisia vastaan näiden vallattua Mantšurian syyskuussa 1931. Elokuussa 1936 hänestä tuli upseeri Korean kansan vallankumousarmeijaan. Hän yleni nopeasti, ja vuonna 1948 hänet nimitettiin Korean demokraattisen tasavallan asevoimien ylipäälliköksi. Korean sodassa hän oli kaikista osallistuneista vanhin komentaja kesäkuusta 1950 heinäkuuhun 1953.